സിദ്ദുവിന് പാക്ക് ബന്ധം, ഇമ്രാന് ഖാന്റെ സുഹൃത്ത്: എന്റെ രാജ്യത്തിനുവേണ്ടി അദ്ദേഹത്തിന്റെ പേര് എതിര്ക്കുമെന്ന് ക്യാപ്റ്റന് ചണ്ഡിഗഡ്: പഞ്ചാബില് ക്യാപ്റ്റന് അമരിന്ദര് സിങിന്റെ രാജി കോണ്ഗ്രസിന്റെ പതനത്തിന് കരണമാകുമോ? അടുത്ത മുഖ്യമന്ത്രി പദത്തിലേക്ക് കോണ്ഗ്രസ് അധ്യക്ഷന് നവജ്യോത് സിങ് സിദ്ദുവിനെ അംഗീകരിക്കാനാകില്ലെന്ന് രാജിവച്ച പഞ്ചാബ് മുഖ്യമന്ത്രി ക്യാപ്റ്റന് അമരിന്ദര് സിങ്. എന്റെ രാജ്യത്തിനുവേണ്ടി ഞാന് അദ്ദേഹത്തിന്റെ പേര് എതിര്ക്കും. ഇത് രാജ്യസുരക്ഷയുടെ പ്രശ്നമാണ്. പാക്കിസ്ഥാന് പ്രധാനമന്ത്രി ഇമ്രാന് ഖാന് സിദ്ദുവിന്റെ സുഹൃത്താണ്. പാക്ക് കരസേനാ മേധാവി ജനറല് ഖമര് ജാവേദ് ബജ്വയുമായി സിദ്ദുവിന് ബന്ധമുണ്ട്. അമരിന്ദര് സിങ് പറഞ്ഞു. സിദ്ദു കഴിവില്ലാത്തയാളാണെന്നും തന്റെ സര്ക്കാരിലെ വലിയ ദുരന്തമായിരുന്നെന്നും അദ്ദേഹം ആരോപിച്ചു. താനേല്പ്പിച്ച വകുപ്പിനെ നേരെ നയിക്കാന് പോലും സിദ്ദുവിനായില്ലെന്നും അദ്ദേഹം പറഞ്ഞു. അതേസമയം, കോണ്ഗ്രസില് തുടരുമോ എന്ന മാധ്യമങ്ങളുടെ ചോദ്യത്തിന് അതേക്കുറിച്ച് ഇപ്പോള് മറുപടി നല്കാനാവില്ലെന്നായിരുന്നു അമരിന്ദറിന്റെ മറുപടി. നവജ്യോത് സിങ് സിദ്ദുവുമായുള്ള തര്ക്കത്തെത്തുടര്ന്ന് സംസ്ഥാനത്തെ രാഷ്ട്രീയ പ്രതിസന്ധി രൂക്ഷമായതിനെ തുടര്ന്നാണ് അമരിന്ദര് മുഖ്യമന്ത്രി സ്ഥാനം രാജിവച്ചത്. കോണ്ഗ്രസില് താന് അപമാനിക്കപ്പെട്ടുവെന്ന് ഗവര്ണര് ബല്വരിലാല് പുരോഹിതിന് രാജികത്ത് നല്കിയ ശേഷം അദ്ദേഹം പറഞ്ഞു. അതേസമയം, പുതിയ മുഖ്യമന്ത്രിയെ തിരഞ്ഞെടുക്കാന് സോണിയ ഗാന്ധിയെ ചുമതലപ്പെടുത്തി പ്രമേയം പാസാക്കിയതായി നിയമസഭാ കക്ഷി യോഗത്തിനു ശേഷം കോണ്ഗ്രസ് അറിയിച്ചു. Tags navajyoth sing sidhu Amareendar singh shortlink